News Update: BYD Atto 3 มาแน่! เปิดตัวดีเดย์วันที่ 10 เดือน 10 นี้ พร้อมเงินอุดหนุนภาษี 1.5 แสนบาท - FINNOMENA
BYD เตรียมส่งรถยนต์ไฟฟ้า Atto 3 ลงตลาด เปิดตัววันที่ 10 ต.ค. นี้ พร้อมเงินอุดหนุนภาษี 150,000 บาท
16 ก.ย. 2565

BYD เตรียมส่งรถยนต์ไฟฟ้า Atto 3 ลงตลาด เปิดตัววันที่ 10 ต.ค. นี้ พร้อมเงินอุดหนุนภาษี 150,000 บาท
‘ประธานวงศ์ พรประภา’ รองประธานเจ้าหน้าที่บริหารบริษัท เร-เว่ ออโตโมทีฟ จำกัด (Rêver Automotive) เปิดเผยว่า ในวันที่ 10 เดือน 10 เตรียมเปิดตัวรถ Atto 3 รถยนต์ไฟฟ้ารุ่นแรกที่จะทำตลาดในประเทศไทยอย่างเป็นทางการ หลังได้ร่วมลงนามแสดงเจตนาเพื่อเข้าร่วมมาตรการสนับสนุนการใช้ยานยนต์ไฟฟ้ากับกรมสรรพสามิต
ขณะที่ทางกรมสรรพสามิตกล่าวว่า ภายในเดือนนี้จะเซ็นเอ็มโอยูร่วมกับ BYD เพื่อให้ได้รับสิทธิลดภาษีสรรพสามิต จาก 8% เหลือ 2% และเงินอุดหนุนภาษี 150,000 บาท โดยภายในปี 2567 BYD ต้องผลิตชดเชยให้ทัน 1 เท่าของจำนวนที่นำเข้ามาจำหน่าย
ด้าน BYD เผยว่า ภายในไตรมาสที่สามของปี 2567 บริษัทจะเริ่มผลิตรถยนต์จากโรงงานประเทศไทย ด้วยกำลังผลิต 150,000 คันต่อปี เพื่อรองรับความต้องการของตลาดในประเทศและภูมิภาค และอนาคตจะมีการลงทุนทำโรงงานแบตเตอรี่แบบใบมีดเข้ามาตั้งในประเทศไทย โดยจะมีการลงทุนเพิ่มเติมต่อไป และหากตลาดไทยได้รับการตอบรับที่ดีจะมีการลงทุนเพิ่มอีก
BYD ได้รับการส่งเสริมการลงทุน จากสำนักงานคณะกรรมการส่งเสริมการลงทุน (บีโอไอ) มูลค่าการลงทุน 17,891 ล้านบาท ได้ลงนามในสัญญาซื้อขาย 600 ไร่ ในนิคม WHA ระยอง เพื่อสร้างโรงงานผลิตรถยนต์นั่งไฟฟ้าพวงมาลัยขวาที่ใช้เทคโนโลยีใหม่
อ้างอิง: https://www.prachachat.net/motoring/news-1043199
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA